HMPRO ยังแข็งแกร่ง
มีการวิเคราะห์ว่า HMPRO อาจทำกำไรสุทธิไตรมาส 2 ปี 2562 เป็น 1,481 ล้านบาท เพิ่มขึ้น 4% จากไตรมาสก่อน และ 13% จากงวดเดียวกันของปีก่อน
มีการวิเคราะห์ว่า HMPRO อาจทำกำไรสุทธิไตรมาส 2 ปี 2562 เป็น 1,481 ล้านบาท เพิ่มขึ้น 4% จากไตรมาสก่อน และ 13% จากงวดเดียวกันของปีก่อน
1 ก.ค. 2562

คุณค่าบริษัท
มีการวิเคราะห์ว่า บริษัท โฮม โปรดักส์ เซ็นเตอร์ จำกัด (มหาชน) หรือ HMPRO อาจทำกำไรสุทธิไตรมาส 2 ปี 2562 เป็น 1,481 ล้านบาท เพิ่มขึ้น 4% จากไตรมาสก่อน และ 13% จากงวดเดียวกันของปีก่อน
สืบเนื่องจากยอดขายเติบโต 5% จากงวดเดียวกันของปีก่อน โดยประเมินว่า SSSG อยู่ในเกณฑ์ดี เพิ่มขึ้น 3.5% ซึ่งเพิ่มจากในไตรมาส 2/2561 ที่ 3% และไตรมาส 1/2562 ที่ 2.5% จากกลุ่มสินค้าทำความเย็น เช่น แอร์ พัดลม ขายได้ดีจากสภาพอากาศร้อน อีกทั้งมีการเปิดสาขาโฮมโปร 1 แห่ง ที่จรัญสนิทวงศ์ ทำให้มีสาขาเพิ่มขึ้น 4 สาขา จากงวดเดียวกันของปีก่อน
ขณะที่ ผลประกอบการของเมกาโฮมค่อย ๆ ฟื้นตัว คาด SSSG เป็นบวก 1-2% จากติดลบ 3-4% ในไตรมาส 2/2561 เนื่องจากการปรับ Product mix และปรับปรุงสาขา ซึ่งทำให้คาด HMPRO มีอัตรากำไรขั้นต้นเพิ่มขึ้น 20-30 bps จากงวดเดียวกันของปีก่อน จากการเพิ่มประสิทธิภาพการดำเนินงานทั้งในส่วนของโฮมโปรและเมกาโฮม คาดจ่ายเงินปันผลครึ่งแรกของปี 2562 เท่ากับ 0.17 บาทต่อหุ้น คิดเป็นอัตราผลตอบแทนครึ่งปีที่ 1%
นอกจากนี้ ในครึ่งหลังของปี 2562 ยอดขายจะถูกผลักดันจากการเปิดสาขาใหม่ ได้แก่ โฮมโปร 1 สาขา โฮมโปรเอส 3-4 สาขา และเมกาโฮม 2 สาขา อีกทั้งคาด SSSG เป็นบวกต่อเนื่อง โดยได้อานิสงส์จากฐานต่ำที่มี SSSG ติดลบ ในครึ่งหลังของปี 2561 อัตรากำไรขั้นต้นมีแนวโน้มเพิ่มขึ้นจากการเพิ่มสัดส่วนสินค้าที่มีอัตรากำไรสูง และสินค้า House brand ซึ่งมีอัตรากำไรมากกว่าสินค้าปกติ 10-15%
ทั้งนี้ ประเมินว่ากำไรไตรมาส 3/2562 และไตรมาส 4/2562 จะเติบโตทั้งจากไตรมาสก่อน และจากงวดเดียวกันของปีก่อน โดยไตรมาส 4/2562 เป็นไตรมาสที่กำไรสูงสุดเป็นประวัติการณ์
ขณะเดียวกัน HMPRO ยังมีแนวโน้มเติบโตต่อเนื่อง ทั้งจากการขยายสาขา การเพิ่มส่วนแบ่งตลาดจากการมีแบรนด์ที่แข็งแกร่ง และจำนวนบ้านที่มีอยู่ในประเทศไทยคาดจะเพิ่มขึ้น 1% เป็น 26.5 ล้านหน่วย ในปีนี้ โดยลูกค้า 80% ของ HMPRO เป็นกลุ่มลูกค้าที่มีบ้านอยู่แล้วซึ่งต้องการปรับปรุงซ่อมแซมบ้าน ทั้งนี้ HMPRO มีการลงทุน 5-6 พันล้านบาท/ปี แต่ฐานะการเงินยังแข็งแกร่ง คาดอัตราส่วนหนี้สินสุทธิต่อทุนเพียง 0.5 เท่า
ดังนั้น ทำให้นักวิเคราะห์ บล.เมย์แบงก์ กิมเอ็ง แนะนำ “ซื้อเก็งกำไร” ราคาเป้าหมาย 18.20 บาท/หุ้น
…
ผู้ถือหุ้นรายใหญ่
รายชื่อกรรมการ